Svjetski dan borbe protiv raka
Svjetska zdravstvena organizacija izvješćuje da je moguće spriječiti jednu trećinu svih slučajeva karcinoma, dok je jedna trećina svih 
Medjunarodne zdravstvene organizacije izvješćuju da su oboljenja od raka na rubu poprimanja epidemijskih razmjera. Prema podacima Svjetske zdravstvene organizacije, u 2005 godini 7,6 milijuna ljudi umrlo je od nekog oblika raka. Ova organizacija takodjer predvidja da će broj umrlih, kao i broj novih slučajeva oboljelih od raka, astronomski porasti u nadolazećim godinama, ukoliko se nešto ne napravi po pitanju pušačkih navika, te pruži adekvatno liječenje pacijentima u zemljama u razvoju. Uz dan borbe protiv raka, zdravstvena zajednica šalje poruku da rak nije i ne bi smio biti smrtna kazna. Reklame za cigarete više se ne emitiraju na radiju i televiziji, barem ne u bogatim, industrijaliziranim zemljama. Peter Boyle, direktor Medjunarodne agencije za istraživanje raka kaže da je pušenje već sada veliki problem za javno zdravstvo, te da je rak problem širom svijeta. Najveća stopa porasta oboljelih zabilježena je u zemljama u razvoju, i onima koje su netom postale industrijalizirane. Više od 70 posto umrlih od ove bolesti zabilježeno je upravo u ovim zemljama. Peter Boyle dodaje da su pušači cigareta, cigara i lula izloženi povećanom riziku od raka pluća, želuca, bubrega, grlića maternice, kao i leukemije. "Ako se trenutne pušačke navike nastave, možemo očekivati 150 milijuna smrtnih slučajeva povezanih sa pušenjem u prvih 25 godina ovog stoljeća. Izmedju 2025 i 2050 godine, rezutati ove pušačke epidemije koja je počela u drugoj polovici prošlog stoljeća, možemo očekivati da će posljedice u zemljama sa malim i sredjim nivoom raspoloživih resursa uzrokovati 300 milijuna umrlih u drugoj četvrtini ovog stoljeća. Takodjer predvidjamo da ako se ovaj trend nastavi možemo očekivati i do 500 milijuna umrlih u drugoj polovici ovog stoljeća," kaže Boyle. Potrebno je oko 20 do 30 godina da se kod pušača razvije rak pluća. Budući da je stanovništvo u zemljema u razvoju počelo razvijati pušačke navike nekoliko desetljeća nakon onog u razvijenim zemljama, puni efekat njihovih pušačkih navika još nije očigledan. Boyle ističe da je dobra vijest da još imamo vremena da spriječimo mnoge smrtne slučajeve povezane s pušenjem. Ukoliko prestanemo pušiti, objašnjava on, rizik se smanjuje. Što dulje ne pušimo, sve je veća šansa da smanjimo taj rizik, u odnosu na pušače koji puše cijeli život. Svjetska zdravstvena organizacija izvješćuje da je moguće spriječiti jednu trećinu svih slučajeva karcinoma, dok je jedna trećina svih slučajeva obolijevanja izlječiva. U izvješću se navodi da je zračenje učinkovit i isplativ oblik terapije za do 50 posto pacijenata. Medjunarodna agencija za atomsku energiju radi na programu atomi za mir, koji izmedju ostalog pruža podršku u radijacijskoj terapiji. Predsjednik programa Akcija terapije za oboljele od raka, Massoud Samiel kaže da širom svijeta još uvijek nedostaje više od 5 tisuća aparata za radiološku terapiju. Uz to, mnogi ljudi u zemljama u razvoju, nemaju pristup ovoj tehnologiji. Medjunarodna agencija za atomsku energiju trenutno ima probne projekte u Albaniji, Nikaragvi, Sri Lanki, Tanzaniji, Vijetnamu i Jemenu. Cilj je ovih projekata da u sljedećih 3 do 5 godina pomognu ovim zemljama da izgrade svoje programe za prevenciju i lječenje raka. Medjunarodna udruga za borbu protiv raka jedna je od organizacija koje sudjeluju u ovom programu. Ove godine kreću s globalnom promidžbenom kampanjom protiv pušenja u prostorima u kojima borave djeca. Direktorica ovog programa Isabel Mortara kaže da za djecu nije sigurno da su izloženi dimu cigareta, te dodaje: "Oko 700 milijuna djece širom svijeta udišu dim cigareta svaki dan, što predstavlja značajnu opasnost po njihovo zdravlje te može dovesti do niske tjelesne težine pri rodjenu, astme, bronhitisa, upale pluća i sličnih bolesti. Najnovija istraživanja takodjer pokazuju da djeca koja odrastu u domovima u kojima se puši imaju duplo veće šanse da i sami puše kad odrastu," kaže Mortara. Ona dodaje da mnogi ljudi, uključujući i medicinsko osoblje i liječnike, nisu upoznati sa posljedicama udisanja duhanskog dima. Oni, kao i zakonodavci, moraju naučiti više o ovoj opasnosti, kako bi mogli poduzeti korake da se dramatično smanji broj smrtnih slučajeva od raznih karcinoma širom svijeta.